Πρόσπαλτα

Τα Πρόσπαλτα ή η Πρόσπαλτος (αρχαία ελληνικά: Πρόσπαλτα ή Πρόσπαλτος), (ο δήμος: Προσπάλτου, Προσπάλτων, Δήμος Προσπαλτίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας).

 Ο δήμος της Προσπάλτου, ήταν δήμος των Μεσογείων. Βρισκόταν μεταξύ των περιοχών προς το ακρωτήριο Ζωστήρα και το δήμο των Αναγυρασίων, από τη μια πλευρά και τους Ποτάμιους δήμους από την άλλη στη σημερινή περιοχή δυτικά των Καλυβίων Θορικού, μεταξύ Αγίου Πέτρου και Βαλομάνδρας. Σύμφωνα με τον John S. Traill το κέντρο του δήμου βρίσκεται σε θέση βορειοδυτικά των Καλυβίων, η οποία υπάγεται στον Δήμο Σαρωνικού Αττικής. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Ακαμαντίδας φυλής, συμμετείχε με 5 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν από 5 βουλευτές στη Βουλή των 600. Κατά την τρίτη περίοδο (224/223 – 201/200 π.Χ.) ο δήμος ενσωματώθηκε στην Πτολεμαΐδα φυλή με 5 επίσης βουλευτές, ενώ κατά την τέταρτη περίοδο (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης της αρχαίας Προσπάλτου ονομαζόταν Προσπάλτιος. Ο δήμος είχε ιερό της Δήμητρας και της Περσεφόνης. Υπάρχει, επίσης, η παράδοση ότι υπήρχε ναός του Ασκληπιού, ο οποίος συντηρούνταν από ομάδα ιερέων, δεκαέξι ανδρών, τέσσερις από τέσσερες οικογένειες. Οι κάτοικοι των Προσπάλτων ήταν γνωστοί για τους διαπληκτισμούς τους. Η πρώτη κωμωδία του Εύπολι, γραμμένη στα 429 π.Χ., ονομάζεται «Προσπάλτιοι» και σε αυτή διακωμωδούσε την φιλοδικία τους, αναφέροντάς τους ως «δικαστικούς», επικρίνοντας παράλληλα την πολιτική του Περικλή. Ως σημαντικό πρόσωπο από το δήμο αναφέρεται ο μάντης Ευθύφρων ο Προσπάλτιος, γνωστός από το έργο του Πλάτωνα, «Ευθύφρων», ο οποίος ήταν διάσημος στην Αρχαία Αθήνα για τη θρησκοληψία του, καταγόμενος από τα Πρόσπαλτα και ο οποίος πιθανολογείται ότι είναι ίσως ο συγγραφέας του Παπύρου του Δερβενίου.Υπήρξαν επίσης και άλλοι διάφοροι γνωστοί πολίτες από το δήμο της Προσπάλτου, όπως οι: Μακάρτατος ο Προσπάλτιος, Δημοτίων ο Προσπάλτιος γιος του Ευτίωνα και βουλευτής, το 303/302 π.Χ., ο Διόγνητος ο Προσπάλτιος γιος του Καλλικράτη, συμπρόεδρος στην Αρχαία Βουλή, το 305/304 π.Χ., ο κληρούχος Διόδοτος ο Προσπάλτιος κ.α. Αρχαία Αθήνα Ακαμαντίδα φυλή Πτολεμαΐδα φυλή Πρωτογενείς πηγές Δημοσθένης, «Προς Μακάρτατον περί Αγνίου Κλήρου», 64, 77, 78. Εύπολις, «Προσπάλτιοι» Παυσανίας, «Ελλάδος Περιήγησις», «Αττικά» 1.31.1. Πλάτων «Ευθύφρων», (Ευθύφρων, ed.John Burnet, 1903). Ελληνικές επιγραφές - IG Προσπαλτ, Attica (IG I-III).Δευτερογενείς πηγές Prospalta, στην ιστοσελίδα: referenceworks.brillonline.com, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica – 94 (Prospalta)». Dictionary of Greek and Roman Geography. Λονδίνο: John Murray. Attica – 94 (Prospalta) John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 132. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 Ιστορία Αρχειοθετήθηκε 2016-09-21 στο Wayback Machine., στην ιστοσελίδα: www.saronikoscity.gr του Δήμου Σαρωνικού Αττικής. «Prospalta». www.ancientworlds.net (στα Αγγλικά). Ανακτήθηκε στις 4 Αυγούστου 2014. Δήμος Σαρωνικού Αρχειοθετήθηκε 2017-01-15 στο Wayback Machine., στην ιστοσελίδα: www.saronikoscity.gr του Δήμου Σαρωνικού Αττικής. Traill, J. «Places: 580092 (Prospalta)». Pleiades. Ανακτήθηκε στις 14 Μαρτίου 2017. Prospalta, NW Kalyvia, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios. Prospalta, Lexicon of Greek Personal Names (LGPN). Prospalta, Attic Inscriptions Online.